section_heading: Biranje
paragraph_text: U jednonacionalnim županijama, župana je birala županijska skupština većinom glasova. Ako bi župan bio izabran iz reda zastupnika skupštine, prestajao bi mu zastupnički mandat. Bio je biran na dvije godine, s najviše na dva uzastopna mandata. Ako bi mjesto župana bilo upražnjeno, skupština je bila dužna u roku od 30 dana izabrati novog. U slučaju da župan nije bio u mogućnosti obavljati svoje dužnosti, njegove poslove preuzeo bi predsjednik skupštine.